text:  Kedže teraz v kinách ide film Blade Runner 2049, až teraz som zistila, že pôvodný film z roku 1982 som nevidela. A včera som mala príležitosť tento zaujímavý film vidieť vo obnovenej verzii z roku 2007 nazvanej "Blade Runner - Final Cut".  Tento film bol na svoju dobu určite veľmi pokrokový. Bavilo ma, že sa film odohrával v roku 2019 a automobily lietali a na prácu sa používali roboty - replikanty. Som rada, že to tak v skutočnosti nie je, a že snáď do roku 2019 to tak ani nebude. Na tomto filme je niekoľko super vecí - odhad pokroku v 21. storočí, odhad negatívneho vplyvu pokroku na ľudí a svet, výborná tmavá hudba Vangelisa, tradične skvelý Harrison Ford (tak ako poznáme napríklad aj z filmu Star Wars - proste správňák), ale hlavne neuveriteľný Rutger Hauer v role replikanta (z neho ma mrazilo vždy keď sa objavil na scéne). Myslím, že tento film predbehol svoju dobu, lebo ak ho porovnám s inými sci-fi filmami z 80 rokov, tak tento je pôsobí ako realita oproti iným filmom, ktoré pôsobia skôr ako rozprávky. Jediný dôvod prečo som nedala 5 hviezd boli niektoré zdĺhavé scény, ktoré mali vyvolať strach a vyjadriť temno (a tie aj vyvolali, len mi par krát padla hlava). Takže za mňa 80% a ****.
item_title: Blade Runner
item_directors: Ridley Scott
item_screenwriters: Hampton Fancher David Webb Peoples
item_cast: Harrison Ford Rutger Hauer Sean Young Edward James Olmos M. Emmet Walsh Daryl Hannah William Sanderson Brion James Joe Turkel Joanna Cassidy James Hong Morgan Paull Alexis Rhee Dawna Lee Heising Hy Pyke Carolyn DeMirjian Bob Okazaki Ben Astar Kevin Thompson